पाएं अपने शहर की ताज़ा ख़बरें और फ्री ई-पेपरडाउनलोड करें
रांची में कोरोना संक्रमण का कहर जारी है। खासकर, बीते 24 मार्च से कोरोना संक्रमण की दूसरी लहर ने जोरदार रफ्तार पकड़ी। इस लहर से हमारे कई अपने परिवार के सदस्य, सगे, दोस्त व रिश्तेदार दूर हो गए। राजधानी में चार मई तक कोरोना से मरने वालों की संख्या 1010 हो गई।
कोरोना की दूसरी लहर के कहर का अंदाजा इस बात से लगाया जा सकता है कि रांची में कोरोना से पहली मौत बीते वर्ष 12 अप्रैल 2020 काे हुई थी। इसके एक साल होने तक यानी 12 अप्रैल 2021 तक रांची में 318 लोगों की मौत हुई थी। इसके बाद कोरोना से मरने वालों की संख्या में जबरदस्त इजाफा हुआ। महज 23 दिन में ही यानी चार मई तक हमने 701 लोगों को खो दिया। मतलब औसतन हर दिन 31 लोगों की मौत हुई है।
फरवरी में 175 मरीज थे, 3 माह बाद 19853 हुए
चार मई तक के आंकड़े के अनुसार, 19853 एक्टिव मरीज हैं। जबकि, 3 माह पहले यानी पांच फरवरी तक सिर्फ 175 मरीज ही थे। 24 मार्च से नए मरीज काफी संख्या में मिलने लगे। तब 74 दिनों के बाद एक दिन में इतनी संख्या में मरीज मिले थे। 9 जनवरी को 125 मरीज मिलने के बाद फिर नए मरीजों से ज्यादा ठीक होने वालों की संख्या से कम रह रही थी।
पर... हम संयम और हौसले से लड़ेंगे और जीतेंगे
कोरोना से हम सभी को परेशान कर रहा है। पर यह समय है खुद में ऊर्जा भरने का है। लड़ने का है। क्योंकि यह बीमारी ऐसी है जिसे आइसोलेशन या सोशल डिस्टेंसिंग से हराया जा सकता है। कोई किसी अपने को न खोए, इसके लिए हमें अनिवार्य रूप से मास्क पहनना होगा। सोशल डिस्टेंसिंग का पालन करना होगा। तो प्रण लें कि हम कोरोना से लड़कर जीत हासिल करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn